**SVEUČILIŠTE JOSIPA JURJA STROSSMAYERA U OSIJEKU**

**ODJEL ZA MATEMATIKU**

KLASA: 003-06/17-01/11

URBROJ: 2158-60-45-17-02

Osijek, 19. srpnja 2017.

**ZAPISNIK**

s 153. sjednice Vijeća Odjela (19. sjednice Vijeća Odjela u akademskoj 2016./2017. godini) održane 12. srpnja 2017. u 12,00 sati u dvorani broj 2 Odjela za matematiku, Trg Ljudevita Gaja 6, Osijek.

**Nazočni članovi (22):**

Prof. dr. sc. Ninoslav Truhar, prof. dr. sc. Mirta Benšić, izv. prof. dr. sc. Krešimir Burazin, izv. prof. dr. sc. Ivan Matić, izv. prof. dr .sc. Domagoj Matijević, doc. dr. sc. Danijel Grahovac, doc. dr. sc. Ljerka Jukić Matić, doc. dr. sc. Snježana Majstorović, doc. dr. sc. Ivana Kuzmanović, doc. dr. sc. Darija Marković, doc. dr. sc. Tomislav Marošević, doc. dr. sc. Ivan Soldo, doc. dr. sc. Domagoj Ševerdija,, predstavnik nastavnika: dr. sc. Josip Cvenić, predstavnici suradnika: Jelena Jankov i Ivan Papić, predstavnici studenata: Iva Petovari, Marinela Pilj, Nikola Prološčić, Vjekoslav Radan, Marijana Štengl te predstavnik ostalih zaposlenika: Goran Marković.

**Ispričani članovi (14)**

Prof. dr. sc. Rudolf Scitovski, prof. dr. sc. Dragan Jukić, prof. dr. sc. Kristian Sabo, prof. dr. sc. Zdenka Kolar-Begović, prof. dr. sc. Antoaneta Klobučar, izv. prof. dr. sc. Mihaela Ribičić, izv. prof. dr. sc. Nenad Šuvak, izv. prof. dr. sc. Zoran Tomljanović, doc. dr. sc. Dragana Jankov Maširević, doc. dr. sc. Slobodan Jelić i predstavnici studenata: Nera Keglević, Patrick Nikić, Dolores Begović i Toni Milas.

**Ostali nazočni (11):**

Dr. sc. Marija Miloloža Pandur, dr. sc. Suzana Miodragović, dr. sc. Ljiljana Primorac Gajčić, Luka Borozan, Darija Brajković, Ivana Crnjac, Rebeka Čorić, Mateja Đumić, Matea Puvača, Vlado Fotak i Tomislava Sudar.

Pročelnica Odjela, prof. dr. sc. Mirta Benšić, pozdravila je prisutne, konstatirala da je prisutan dovoljan broj članova Vijeća kako bi se mogle donositi valjane Odluke, te predložila

**DNEVNI RED:**

1. Usvajanje zapisnika s 152. sjednice Vijeća Odjela od 14. lipnja 2017. godine
2. Potvrda izbora studentskih predstavnika za članove Vijeća Odjela
3. Očitovanje na primjedbe recenzenata za Preddiplomski sveučilišni studij matematike
4. Raspisivanje natječaja za izbor zaposlenika/zaposlenice u suradničko zvanje i na suradničko radno mjesto asistenta – dva asistenta
5. Imenovanje Stručnih povjerenstva za izbor asistenata
6. Određivanje naknade za provedbu dopunske mjere razdoblja prilagodbe utvrđene Zakonom o reguliranim profesijama i priznavanju inozemnih stručnih kvalifikacija
7. Razno.

Dnevni red je jednoglasno usvojen.

**AD 1.**

*Usvajanje zapisnika s 152. sjednice Vijeća Odjela od 14. lipnja 2017. godine*

Vijeće Odjela jednoglasno je donijelo sljedeću

**ODLUKU**

**Usvaja se zapisnik s 152. sjednice Vijeća Odjela od 14. lipnja 2017. godine.**

**AD 2.**

*Potvrda izbora studentskih predstavnika za članove Vijeća Odjela*

Dana 6. lipnja 2017. Izborno povjerenstvo provelo je izbore za studentske predstavnike i njihove zamjenike u Studentski zbor Odjela za matematiku u sastavu Sveučilišta Josipa Jurja Strossmayera u Osijeku.

U ukupni je Popis birača upisano 359 studenta koji imaju pravo glasa.

Glasovanju je pristupilo 111 studenata, odnosno 30,92 %.

Nevažećih glasačkih listića nije bilo.

Neupotrijebljenih je glasačkih listića bilo 248.

Na temelju broja glasova za članove i njihove zamjenike u Studentski zbor Odjela za matematiku u sastavu Sveučilišta Josipa Jurja Strossmayera u Osijeku izabrani su:

|  |  |  |  |
| --- | --- | --- | --- |
| **r.b.** | **Ime i prezime** **kandidata** | **Ime i prezime zamjenika****kandidata** | **Broj glasova** |
|  1. | Nikola Prološčić  | Ivan Židov  | **66** |
|  2. | Kristijan Kalmar  | Iwan Josipović  | **61** |
|  3. | Iva Petovari  | Valentina Prološčić  | **60** |
|  4. | Marinela Pilj | Daria Solić  | **59** |
|  5. | Vjekoslav Radan  | Vedrana Tokić  | **56** |
|  6. | Marijana Štengl  | Aleksandra Bijelić  | **47** |
|  7. | Renato Dean  | Matej Petrinović  | **44** |

Na Konstituirajućoj sjednici Studentskog zbora održanoj 27. lipnja 2017. za predsjednika Studentskog zbora izabran je Nikola Prološčić, za njegovog zamjenika Kristijan Kalmar, a za predstavnike studenata u Vijeću Odjela za matematiku izabrani su:1**.** Nikola Prološčić – po funkciji, 2. Marijana Štengl, 3. Marinela Pilj, 4. Iva Petovari, 5. Vjekoslav Radan.

Potrebno je potvrditi izbor predstavnika studenata za članove Vijeća Odjela.

Vijeće Odjela jednoglasno je donijelo sljedeću

**POTVRDU IZBORA**

**STUDENTSKIH PREDSTAVNIKA**

**ZA ČLANOVE VIJEĆA ODJELA**

**I.**

Za studentske predstavnike u Vijeće Odjela izabrani su kako slijedi:

1. **Nikola Prološčić,** student II. godine preddiplomskog sveučilišnog studija Matematike
2. **Marijana Štengl,** studentica III. godine sveučilišnog nastavničkog studija Matematike i informatike
3. **Marinela Pilj,** studentica III. godine preddiplomskog sveučilišnog studija Matematike
4. **Iva Petovari,** studentica IV. godine sveučilišnog nastavničkog studija Matematike i informatike
5. **Vjekoslav Radan,** student II. godine preddiplomskog sveučilišnog studija Matematike

**II.**

Mandat izabranih studentskih predstavnika za članove Vijeća Odjela traje dvije godine u skladu s posebnim Zakonom i Statutom Studentskog zbora Odjela za matematiku Sveučilišta Josipa Jurja Strossmayera u Osijeku.

**AD 3.**

*Očitovanje na primjedbe recenzenata za Preddiplomski sveučilišni studij matematike*

Prof. dr. sc. Goran Muić i prof. dr. sc. Mehmed Nurkanović bili su recenzenti za studijski program Preddiplomskog sveučilišnog studija matematike.

Prof. dr. sc. Goran Muić s Matematičkog odsjeka Prirodoslovno-matematičkog fakulteta u Zagrebu nije imao nikakvih zamjerki na predloženi program te je dao pozitivnu recenziju.

Prof. dr. sc. Mehmed Nurkanović s Odsjeka matematika Prirodno-matematičkog fakulteta u Tuzli dao je pozitivnu recenziju i predložio je povećanje satnice za predmete Algebra i Teorija skupova.

U našem konceptu, povećanje satnice bi značilo dodatno opterećenje studenata. Prilikom predlaganja programa ovih kolegija vodilo se računa o predviđenoj satnici. Ona je usklađena s ishodima učenja navedenih kolegija te mislimo da je ne treba mijenjati.

Vijeće Odjela jednoglasno je donijelo sljedeću

**ODLUKU**

**1. Prihvaća se Očitovanje na primjedbe recenzenata za studijski program preddiplomskog sveučilišnog studija matematike.**

**2. Ova Odluka i Obrazac za očitovanje visokog učilišta dostavit će se Povjerenstvu za preddiplomske, diplomske i stručne studije Sveučilišta Josipa Jurja Strossmayera u Osijeku.**

**AD 4.**

*Raspisivanje natječaja za izbor zaposlenika/zaposlenice u suradničko zvanje i na suradničko radno mjesto asistenta – dva asistenta*

Vijeće Odjela jednoglasno je donijelo sljedeću

**ODLUKU**

**Raspisuje se natječaj za:**

**1. izbor jednog zaposlenika/zaposlenice u suradničko zvanje i na suradničko radno mjesto asistenta iz znanstvenog područja Prirodnih znanosti, znanstvenog polja matematika na određeno vrijeme – na teret vlastitih sredstava**

**2. izbor jednog zaposlenika/zaposlenice u suradničko zvanje i na suradničko radno mjesto asistenta iz znanstvenog područja Prirodnih znanosti, znanstvenog polja matematika na određeno vrijeme – zamjena za vrijeme rodiljnog dopusta zaposlenice.**

**AD 5.**

*Imenovanje Stručnih povjerenstva za izbor asistenata*

Budući da smo u prethodnoj točki dnevnog reda donijeli Odluku o raspisivanju natječaja potrebno je imenovati Stručna povjerenstva za izbor pristupnika po natječajima.

Vijeće Odjela jednoglasno je donijelo sljedeće odluke:

**a)**

**ODLUKA**

**Imenuje se Stručno povjerenstvo za izbor jednog zaposlenika/zaposlenice u suradničko zvanje i na suradničko radno mjesto asistenta iz znanstvenog područja Prirodnih znanosti, znanstvenog polja matematika na određeno vrijeme u sljedećem sastavu:**

1. **prof. dr. sc. Mirta Benšić, predsjednica**
2. **prof. dr. sc. Kristian Sabo, član**
3. **izv. prof. dr. sc. Krešimir Burazin, član.**

**b)**

**ODLUKA**

**Imenuje se Stručno povjerenstvo za izbor jednog zaposlenika/zaposlenice u suradničko zvanje i na suradničko radno mjesto asistenta iz znanstvenog područja Prirodnih znanosti, znanstvenog polja matematika na određeno vrijeme u sljedećem sastavu:**

1. **prof. dr. sc. Mirta Benšić, predsjednica**
2. **prof. dr. sc. Kristian Sabo, član**
3. **izv. prof. dr. sc. Krešimir Burazin, član.**

**AD 6.**

*Određivanje naknade za provedbu dopunske mjere razdoblja prilagodbe utvrđene Zakonom o reguliranim profesijama i priznavanju inozemnih stručnih kvalifikacija*

Ministarstvo znanosti i obrazovanja u postupku priznavanja inozemne stručne kvalifikacije za pristup i bavljenje reguliranom profesijom učitelja matematike i informatike odnosno učitelja matematike u osnovnoj školi i/ili nastavnika matematike i informatike odnosno nastavnika matematike u srednjoj školi u Republici Hrvatskoj počelo je donositi Privremena rješenja kojima se pristupnicima za priznavanje inozemne stručne kvalifikacije određuje provedba dopunske mjere razdoblja prilagodbe i to upućivanjem na provjeru znanja i vještina prema nastavnom planu i programu jednog od visokih učilišta u Republici Hrvatskoj koje izvodi program iz studija matematike.

Budući da su se pristupnici za priznavanje inozemne stručne kvalifikacije počeli javljati našem Odjelu za matematiku u svezi polaganja ispita koji su im određeni kao uvjet za priznavanje potrebno je da donesemo odluku o iznosu naknade za polaganje ispita.

Pod točkom 6. održana je rasprava u kojoj su sudjelovali: prof. dr. sc. Mirta Benšić, prof. dr. sc. Ninoslav Truhar, izv. prof. dr. sc. Ivan Matić, izv. prof. dr. sc. Domagoj Matijević, izv. prof. dr. sc. Krešimir Burazin, doc. dr. sc. Ljerka Jukić Matić, doc. dr. sc. Ivana Kuzmanović, doc. dr. sc. Tomislav Marošević, dr. sc. Josip Cvenić i Vlado Fotak, dipl. iur.

Vijeće Odjela donijelo je, većinom glasova uz dva suzdržana glasa, sljedeću

**ODLUKU**

**1. Naknada za polaganje ispita koji Ministarstvo znanosti i obrazovanja Privremenim rješenjem utvrđuje pristupnicima u postupku priznavanja inozemne stručne kvalifikacije za pristup i bavljenje reguliranom profesijom učitelja matematike i informatike odnosno učitelja matematike u osnovnoj školi i/ili nastavnika matematike i informatike odnosno nastavnika matematike u srednjoj školi u Republici Hrvatskoj utvrđuje se u iznosu od 4.000,00 (četiritisućekuna) kuna po ispitu.**

**2. Naknada za ponovni izlazak na ispit utvrđuje se u iznosu od 50% od naknade utvrđene u točki 1. ove Odluke.**

**AD 7.**

*Razno*

Pod ovom točkom nije bilo primjedbi.

Prof. dr. sc. Mirta Benšić, pročelnica Odjela za matematiku, zahvalila se nazočnima te zaključila rad Vijeća u 12:35.

 Zapisničarka Pročelnica

Tomislava Sudar, dipl. iur. Prof. dr. sc. Mirta Benšić